[es] - Problem sa soundMax\n13.08.2007. [Vista] SoundMax adi1988\n09.08.2008. [Vista] SoundMax 5.1\nProblem sa soundMax\n[es] :: Audio softver :: Problem sa soundMax\nČlan broj: 153626\nProblem sa soundMax 09.03.2008. u 08:14 - pre 151 meseci\nPovezao sam stare zvučnike Teac PowerMax 500/2B sa novom matičnom pločom Asus P5k Deluxe WiFi-Ap koja ima integrisanu SoundMax zvučnu karticu. Problem je sledeći:\nPrimetio sam da mi se čuje samo levi zvučnik. Pokušao sam da promenim u podešavanjima zvučne kartice, ali imam opcije:\nŠta god da odaberem rade samo woofer i levi zvučnik.\nProbao sam sa mp3 plejerom da nije do zvučnika, ali kad uštekam kabl u mp3 plejer, rade i sateliti i woofer\nKad uključim 2.0 sistem ili slušalice čuju se i levi i desni\nIma li neko pojma šta može da bude, tj kako da rešim problem?


Ocenjeno rekordnih 225 uzoraka: Svetom Trifunu, u Iđošu će nazdraviti u subotu · gradski.online\nOcenjeno rekordnih 225 uzoraka: Svetom Trifunu, u Iđošu će nazdraviti u subotu\nIĐOŠ- Centralna manifestacija 22. “Dana vina” u Iđošu, održaće se u subotu, 12. februara.\nKako nam je potvrdio Marko Mirkonj, predsednik udruženja vinara i vinogradara “Šasla”, planiran je nešto izmenjen i skraćen program koji će se održati od 13 do 16 sati, u centru sela kod Doma kulture. U tom periodu je planirana degustacija vina i uručenje medalja:\n-Najsvečanijem delu “Dana vina” prethodilo je ocenjivanje uzoraka. Za ovogodišnje takmičenje stigao nam je rekordan broj uzoraka 225 što je za tri više u odnosu na prošlu godinu. Pristiglo je 87 uzoraka belih, a roze 49 uzoraka.\nEnolozi iz Čoke, Temerina i Mužlje su ocenili i 15 šiler, 64 crvena i 10 uzoraka voćnih vina. Njihova generalna ocena glasi da su proizvedena vina kvalitetna.\nPodeljeno je 68 zlatnih, 66 srebrnnih i 71 bronzana medalju. Mesni i gradski pobednik je iđoško udruženje “Šasla” i to sa crvenim vinima kaberne sovinjon i merlo.\nApsololutni pobednik je udruženje “Taraški vinogradi” iz Taraša. Oni su se takmičili sa crvenim vinom merlo- naveo je Mirkonj.\n(foto, Čedomir Vujanić i Goran Birimac)\nPrethodnoU Domu zdravlja prate situaciju i reaguju: U ovoj zgradi, dve kontrolne i kovid ambulanta\nSledećeIn memoriam: Preminuo Mane Ljiljak, dugogodišnji direktor Tehničke škole i fudbalski trener


Vesti online / Vesti / Srbija / Poseta premijera Crne Gore podigla buru: Nisu Srbi Kurdi\n"Premijer Duško Marković je u Beogradu internacionalizovao srpsko pitanje u Crnoj Gori pokušavajući da nam na osnovu zlurado interpretirane izjave premijera Srbije Aleksandra Vučića o nekakvoj srpskoj zajednici udari pečat Kurda", rekao je član predsedništva Demokratskog fronta Milan Knežević.\nDuško Marković zlobno interpretirao izjavu aleksandra Vučića\n* Evo o čemu su pričali Vučić i Tači preko telefona\n- Ukoliko je Aleksandar Vučić stvarno Srbe u Crnoj Gori definisao kao manjinsku zajednicu, onda se u potpunosti ne slažem sa njegovim stavom, niti me taj stav obavezuje, iako verujem da se radi o grešci. Posebno jer sam mu tokom našeg poslednjeg susreta u decembru lično saopštio da mi Srbi u Crnoj Gori nismo manjina niti ćemo pristati na takav institucionalni tretman, i da ćemo znati da se zaštitimo od getoizacije koju nam priprema Milo Đukanović - rekao je Knežević.\n- Pošto se nacionalno izjašnjavam kao Srbin, odgovorno tvrdim da ni tad, ni pre, ni ja ni kolega Mandić nismo tražili bilo kakav vid posredništva ili pomoći zvanične i nezvanične Srbije za rešavanje društveno-političkih problema u Crnoj Gori - rekao je Knežević.\n- Čak ni u slučaju NATO integracija, kojima se protivi većina stanovništva Crne Gore i kompletan srpski narod, što Aleksandar Vučić veoma dobro zna. Očekujem od premijera Srbije da uvaži i tu činjenicu, kao i našu nameru da o pitanju učlanjenja Crne Gore u ovaj savez organizujemo narodni - konsultativni referendum - kazao je on.\nMarkovićeva poseta Srbiji je povratak na mesto zločina\n- I svi u Crnoj Gori i Srbiji znaju da su Srbi u Crnoj Gori institucionalne mete od završetka referenduma, punih deset godina, da prolaze kroz neviđeni državni teror i represiju, i da nikakva Markovićeva ili Đukanovićeva poseta Srbiji ne može ovaj dvojac abolirati od svih gadosti koje su pričinili srpskom narodu u Crnoj Gori - naveo je Knežević.\nOn je dodao i da Markovićeva poseta Srbiji predstavlja povratak na mesto političkog zločina koji su on i Đukanović počinili 2008. godine priznajući "lažnu tvorevinu Kosovo“.\nNedelja 05.02.2017. 20:26\nДок су на власт били Момир Буулатовић и Слободан Милошевић Црна Гора и Србија су биле заједно али дошли фашиисти на власт и сада нема живота у Црној Гори и Србији.\nNedelja 05.02.2017. 23:11\nBraćo,probudimo se pa ovj je veći i-z-d-a-jnik od zutih,opasniji,podmukliji,beskrupulozniji,sve će prodati i izdati zarad licnih interesa i svoje sekte/mafije ,kao sto je pljuno na sve u sta se kleo dok je bio u radikalima,ovome se ne sme verovati\nNedelja 05.02.2017. 20:31\n- Ukoliko je Aleksandar Vučić stvarno Srbe u Crnoj Gori definisao kao manjinsku zajednicu, onda se u potpunosti ne slažem sa njegovim stavom,...........................Kao sto je Milosevic prije 27 god.bio prvi politicar iz bivse jugoslavije koi je Srbe u hrvackoj nazvao manjinom tako to radi i Vuckic danas sa Srbima u CG. Jos se cudimo sto niko ne postuje nasa prava. Pa kako kad ih ne postiva ni "nas" predsjednik vlade.


Poklonska nominovana za nagradu za mir - Sputnjik Srbija\n18:23 21.09.2015 (osveženo 16:19 05.10.2015) Preuzmite kraći link\nSvečanost će biti održana na Krimu, 5.oktobra tokom održavanja Foruma o miru.\nOstali nominovani koji su potvrdili svoj dolazak su i češki pevač Karel Got, bivši novinar radija Slobodna Evropa Andrej Babitski i britansko-ruski televizijski voditelj Džon Varen, saopštila je Olga Vajs iz organizacionog komiteta Fonda.\n„Inicijativu da Natalija Poklonska bude nominovana pokrenuli su organizatori Foruma o miru. Postoji mnogo dokumenata Natalije Poklonske odakle se jasno može videti njena posvećenost miru na Krimu“, izjavila je za Kriminform ministarka kulture Krima Arina Novoseljska.\nForum o miru će predstaviti i ambasadore dobre volje Unesko i Unicef, kao i svetski renomirane umetnike poput Žerara Depardjea. Forum organizuje Ministarstvo kulture Krima, zajedno sa moskovskom fondacijom „Mirotvorac“.\nnominacija, Poklonska, nagrada, Natalija Poklonska


Univerzitet Oksford: Virus nestaje, a sa njim i šanse za našu vakcinu - Ekonomske Vesti\nUniverzitet Oksford: Virus nestaje, a sa njim i šanse za našu vakcinu\nNaučnici sa Univerziteta Oxford su za The Telegraph i The Times izjavili da se broj ljudi s virusom Covid-19 u Velikoj Britaniji smanjuje brzinom koja je njihove šanse da uopšte dodju do vakcine ovog trenutka smanjila na 50%.\nAdam Hil, direktor Džener instituta Univerziteta Oksford, izjavio je za The Telegraph da broj ljudi sa virusom u Britaniji pada suviše brzo, pa je njihova misija „u trci protiv nestajanja virusa i protiv vremena“.\nBroj ljudi s virusom pada na nivo, koji neće moći da obezbedi dovoljno osoba za eksperimentalna testiranja vakcine ChAd0x1nCoV-19.\n“Ovog trenutka su izgledi da ne uspemo 50%”, rekao je Hil.\nNjegov kolega Sir Džon Bel za The Times je precizirao da se kandidati za testiranje u Londonu svakako već ne mogu naći, pošto se u glavnom gradu Britanije broj osoba s virusom smanjuje još brže nego u ostalim delovima zemlje.\n“Pitanje je: može li se bolest loviti po Ujedinjenom kraljevstvu? Ili je pitanje treba li je loviti po svetu”, rekao je Bel za The Times.\nPrva dva čoveka dobila su vakcinu Univerziteta Oksford krajem prošlog meseca, prenosi Biznis insajder.\nOčekuje se da 1.100 ljudi u Velikoj Britaniji učestvuje u testiranju ove vakcine, koje, uz podršku britanske vlade, sprovode Univerzitet Oksford i kompanija Astra Zeneka.\nNeki dan je objavljeno da sa 1,2 milijardu dolara u ovom istraživanju učestvuje i agencija američke vlade Barda, koja je tom investicijom stekla pravo na 400 miliona doza vakcine, ako je bude.\n← Kineska firma prva objavila rezultate vakcine u referentnom časopisu\nCrna Gora objavila da nema obolelih od koronavirusa →


PREPORUKA ZA DANAS: Mia Borisavljević – serija, knjiga, restoran, recept, sport – Nadlanu.com\nObjavljeno 27. maja 2017. / 09:00:54\nZanosna pevačica, Mia Borisavljević, pleni pažnju publike i medija, kako svojim glasom, tako i vitkim stasom.\nOva mlada dama oprobala se i kao voditeljka „Pinkovih zvezda“, ali je uprkos svojoj popularnosti uspevala da svoj privatni život, naročito ljubavni, do nedavno drži što dalje od očiju javnosti. Ipak, pevačica je otkrila da ima dečka i da je srećno zaljubljena, a kako se može primetiti ona i i njen partner, Bojan Grujić, učesnik šoua „Zvezde Granda“ i „Pinkove zvezde“ savršeno se slažu i imaju iste, zdrave životne navike, što je svakako preduslov za sreću i harmoničan odnos.\nZa naš portal, Mia nam danas otkriva kako održava vitku figuru zbog koje uzdišu brojni muški fanovi, ali i na kojoj joj zavidi velik broj žena, u kojim specijalitetima i restoranima najviše uživa, ali i uz koje serije se najviše zabavlja, kao i koja knjiga je na nju ostavila snažan utisak.\nSERIJA – BEKSTVO IZ ZATVORA\n„Prison Break“ (“Bekstvo iz zatvora”), ali i „Breaking Bad“ (“Čista hemija”) i “Game of Thrones“ (“Igra prestola”), serije su zbog kojih se ne spava do ranih jutarnjih sati. Međutim, kako vam se ne bi dogodilo da zbog serije zapostavite dečka (devojku) ili prijatelje, najbolje je da serijal počnete da gledate upravo u njihovom društvu.\nKNJIGA – MOĆ JE U VAMA\nKnjiga koja može da promeni vaš život, ukoliko ste spremni da se menjate jeste „Moć je u vama“, Lujze Hej. Kada sam pročitala ovu knjigu, moj pogled na svet i svakodnevne životne probleme potpuno se promenio, razgovori sa „svojim JA“ dobili su drugu dimenziju i shvatila sam da je moć zaista u nama samima.\nRESTORAN – GUŠTI MORA\nŠto se tiče restorana u Beogradu je zaista preveliki izbor, ali jedan se izdvaja i po hrani i po ambijentu. Konoba „Gušti mora“ je moj omiljeni kutak za hedonizam. Ko ne voli morske plodove i ribu, provereno će zavoleti morske specijalitete u ovom restoranu. Osim što su u pitanju zdravi obroci pored kojih ostajete fit, uživaćete u prelepom ambijentu u koji možete da izvedete momka ili devojku, ili da, na primer, zagarantovano fascinirate strance koji su došli u posetu našoj prestonici. Ali, mala preporuka: pripremite novčanik!\nRECEPT – „MIA“ SALATA S TUNJEVINOM\nŠto se tiče recepta, omiljeni mi je jedan moj „izmišljeni obrok“, da ga tako nazovem. Prvo, prepun je korisnih omega-3 masnih kiselina i energije, te nakon njegovog konzumiranja možete da se upustite u bilo kakvu fizičku aktivnost ili trening. A drugo – veoma lako se priprema i uživaćete u neobičnoj kombinaciji ukusa.\nPola avokada izgnječiti i pomešati sa tunjevinom (iz konzerve jer smo moderne domaćice), a u dobijenu smesu dodati sveže povrće po slobodnom izboru. To može biti: rendana šargarepa, paprika, krastavac, paradajz, zelena salata… Takođe, sitno iseckane masline su nezaobilazni sastojak ove salate. Sve to dobro promešati i odgore narendati parmezan. Šaka badema na samom kraju je poput „šlaga na tortu“ i daje posebnu čar ovoj „Mia“ salati. Salatu začinite sa samo malo limunovog soka. Ne solite povrće i nemojte dodavati ulje, jer su svi sastojci dovoljno slani i ukusni. Prijatno!\nSPORT – REDOVNA FIZIČKA AKTIVNOST\nUpornost, istrajnost i svakodnevni rad na sebi daće vašem životu mnogo veći kvalitet, a sve to će biti na mnogo zavidnijem nivou ako ste fizički aktivni. Dakle, sve pročitane knjige, ukusne obroke, dobre predstave, filmove i serije, uživanje u restoranima, začinite jednim dobrim treningom. Ukoliko niste u mogućnosti da idete redovno u teretanu ili na neki grupni trening ili sport, s obzirom da je najzad stiglo lepo vreme možete uživati u šetnji, brzom hodanju ili trčanju kejom, kroz parkove ili šumarke kraj naselja što će vas zasigurno okrepiti i „napumpati“ dodatnom energijom zbog čega ćete biti zdraviji, srećniji i zadovoljniji sami sobom.\nbekstvo iz zatvoragušti moramia borisavljevićpreporuka\nCMOK, CMOK: Kad Jelisaveta Orašanin ljubi sve puca!\nJESI TI RODILA DETE? Mia Borisavljević se pojavila u u nikad kraćoj haljini, fanovi…\nDOBRODOŠLA MILA! Seka Aleksić i Mia Borisavljević dirljivom čestitkom obradovale…